12-åring drepte kameraten (9) – kan dømmes på vanlig måte
Det melder nyhetsbyrået AP. Den tiltalte gutten var 12 år da han knivdrepte sin ni år gamle kamerat på en lekeplass i hjembyen Michigan i USA. Tross den unge alderen mener dommeren Paul Denenfeld at gutten kan forstå rettsprosessene på lik linje som alle andre. Dermed kan han også stilles for retten på vanlig måte, tiltalt for drap, mener dommeren.Avgjørelsen er i tråd med en ekspertuttalelse i saken, melder nyhetsbyrået. – Selv om gutten kanskje ikke forstår alle detaljene i prosessen, er han ikke i en annen situasjon enn de fleste amerikanere som får forståelse av rettssystemet gjennom filmer og tv-programmer, skriver dommer Denenfield i sin avgjørelse. – Det er rett og slett ikke noen overbevisende argument for at den tiltalte ikke forstår naturen og kjernen i prosedyren, skriver han videre. En ekspert som guttens advokat hyret inn, derimot, hevder at gutten ikke i tilstrekkelig grad kan forstå tiltalen og forsvare seg.13-åringen har innrømmet drapet overfor politiet. Han ringte selv og fortalte om knivstikkingen etter at den hadde funnet sted. Forsvarsadvokat Charles Boekeloo sier til lokalavisen The Grand Rapids Press at han planlegger be om at gutten blir erklært strafferettslig utilregnelig. Argumentet skal være at gutten var 12 år da drapet skjedde, og at han ikke var i stand til å forstå konsekvensene av handlingen. Rettssaken er planlagt den 15. juli i år.
Den nå 13 år gamle gutten som er tiltalt for å ta livet av kameraten (9) på en lekeplass i byen Michigan i USA i fjor vil trolig bli stilt for retten på helt vanlig måte.